25.5.2023
SK
Úradný vestník Európskej únie
L 137/61
142.
Komisia bude pri konštatovaní, či pomoc prispieva k zvyšovaniu úrovne výskumu, vývoja a inovácií v Únii, brať do úvahy nielen čistý nárast činností v oblasti výskumu, vývoja a inovácií realizovaných podnikom, ale aj príspevok pomoci k celkovému nárastu výdavkov na výskum, vývoj a inovácie v príslušnom odvetví, zvýšeniu cezhraničných činností v oblasti výskumu, vývoja a inovácií v rámci Únie, ako aj k zlepšeniu postavenia Únie, pokiaľ ide o výskum, vývoj a inovácie v medzinárodnom kontexte.
Priaznivé stanovisko sa prijme v prípade opatrení pomoci, pri ktorých sa predpokladá verejne dostupné hodnotenie ex post týkajúce sa ich pozitívnych účinkov.
3.2.6.2.
Zv á ž e ni e p o zi tí v n ych a n e g at ívnych ú či nkov pom oci
143.
Komisia nakoniec zváži zistené negatívne účinky opatrenia pomoci z hľadiska narušení hospodárskej súťaže a vplyvu na obchod medzi členskými štátmi (pozri oddiely 3.2.1 až 3.2.5) s pozitívnymi účinkami plánovanej pomoci (pozri oddiel 3.2.6.1) na rozvoj hospodárskych činností a hospodárstvo alebo spoločnosť Únie, alebo na oboje, a zlučiteľnosť opatrenia pomoci s vnútorným trhom schváli len v prípade, ak pozitívne účinky prevážia nad negatívnymi.
144.
V prípadoch, keď navrhované opatrenie pomoci nerieši jasne vymedzené zlyhanie trhu vhodným a primeraným spôsobom, negatívne rušivé vplyvy na hospodársku súťaž budú mať tendenciu prevažovať nad pozitívnymi účinkami opatrenia, a Komisia teda pravdepodobne usúdi, že navrhované opatrenie pomoci je nezlučiteľné.
145.
Na celkovú vyváženosť určitých kategórií schém pomoci sa môže vzťahovať aj požiadavka vykonania hodnotenia ex post uvedená v oddiele 4.
V takých prípadoch môže Komisia obmedziť trvanie uvedených schém na štyri roky alebo menej s možnosťou opätovnej notifikácie ich predĺženia neskôr.
4.
Hodnotenie
146.
V snahe ďalej zabezpečiť, aby sa obmedzilo narušenie hospodárskej súťaže a obchodu, Komisia môže požadovať, aby sa na schémy pomoci uvedené v bode 147 vzťahovalo ex post hodnotenie.
Hodnotenia sa budú vykonávať v prípade schém, pri ktorých sú riziká potenciálneho narušenia hospodárskej súťaže a obchodu mimoriadne vysoké, t. j. pri ktorých môže hroziť výrazné obmedzenie alebo narušenie hospodárskej súťaže, ak sa vykonávanie nepreskúma včas.
147.
Ex post hodnotenie sa môže vyžadovať v prípade schém, ktoré majú na účely pomoci k dispozícii veľké rozpočtové prostriedky alebo ktoré sa vyznačujú inováciami, alebo ak sa predpokladajú významné zmeny týkajúce sa trhu, technológie alebo právnych predpisov.
Hodnotenie sa bude v každom prípade vyžadovať v prípade schém, ktorých rozpočtové prostriedky štátnej pomoci alebo účtované výdavky presahujú 150 miliónov EUR v ktoromkoľvek danom roku alebo 750 miliónov EUR počas ich celkového trvania, t. j. kombinovaného trvania schémy a akejkoľvek predchádzajúcej schémy zahŕňajúcej podobný cieľ a podobnú geografickú oblasť, počnúc od 1. januára 2022.
Vzhľadom na ciele hodnotenia a s cieľom zabrániť neprimeranému zaťaženiu členských štátov sa ex post hodnotenie požaduje len v prípade schém pomoci, ktorých celkové trvanie presahuje tri roky, počnúc od 1. januára 2022.
148.
Požiadavka na ex post hodnotenie sa nemusí dodržať v prípade schém pomoci, ktoré sú bezprostredným pokračovateľom schémy zahŕňajúcej podobný cieľ a podobnú zemepisnú oblasť, ktorá bola predmetom hodnotenia, ich záverečná hodnotiaca správa bola v súlade s plánom hodnotenia, ktorý schválila Komisia, a neviedli k žiadnym negatívnym zisteniam.
Schéma, ktorej záverečná hodnotiaca správa nie je v súlade so schváleným plánom hodnotenia, musí byť okamžite pozastavená.
149.
Cieľom hodnotenia by malo byť overenie dosiahnutia predpokladov a podmienok nevyhnutných pre zlučiteľnosť schémy, najmä potrebnosti a účinnosti opatrenia pomoci vzhľadom na jeho všeobecné a špecifické ciele.
Mal by sa ním posúdiť aj vplyv schémy na hospodársku súťaž a obchod.